সইফের পর বাড়িতে আক্রান্ত ক্রিকেটার! বাধ্য হচ্ছেন দেশ ছাড়তে

ওয়েব ডেস্ক: বুধবার গভীর রাতে নিজের বাড়িতেই দুষ্কৃতী হামলায় আক্রান্ত হয়েছেন বলিউডের জনপ্রিয় অভিনেতা সইফ আলি খান (Saif Ali Khan)। দুষ্কৃতী ছুরি দিয়ে আঘাত (Stabbed) করলে তিনি গুরুতর আহত হন। দ্রুত তাঁকে হাসপাতালে ভর্তি করা হয় এবং অস্ত্রোপচার সম্পন্ন হয়েছে। এর মাঝেই ফের আরেক তারকার বাড়িতে হামলার ঘটনা ঘটে গেল। তবে এই ঘটনা ভারতের নয়, ইংল্যান্ডের বিখ্যাত ক্রিকেটার (England Cricketer) জেমস ভিন্স (James Vince) একই ধরনের হামলার শিকার হয়েছেন। সেই সঙ্গে তিনি দেশ ছাড়ার সিদ্ধান্ত নিয়েছেন বলে খবর।

জানা গিয়েছে, গত কয়েক দিনের মধ্যে দুষ্কৃতীরা দু’বার তাঁর হ্যাম্পশায়ারের (Hampshire) বাড়ির জানালা ভেঙে ভেতরে ঢোকার চেষ্টা করেছে। সৌভাগ্যক্রমে, তিনি এবং তাঁর পরিবার শারীরিকভাবে আক্রান্ত হননি। তবে এই ঘটনায় তাঁদের মধ্যে চরম আতঙ্ক ছড়িয়ে পড়েছে। ভিন্স জানিয়েছেন, প্রথম হামলার পরপরই তাঁর পরিবার নিরাপদ আশ্রয়ের জন্য অন্যত্র চলে গিয়েছিল। কিন্তু কয়েকদিন পর বাড়ি ফেরার পর আবারও হামলার শিকার হন তাঁরা। বিভিন্ন মহলে ধারণা করা হচ্ছিল, এই হামলার নেপথ্যে আর্থিক কোনও কারণ থাকতে পারে। তবে ভিন্স এই জল্পনাকে সম্পূর্ণ অস্বীকার করেছেন।

আরও পড়ুন: ২ গোলে এগিয়েও ড্র সিটির, হার বাঁচাল চেলসি

পরিবারের সুরক্ষার কথা মাথায় রেখে জেমস ভিন্স ইংল্যান্ড ছেড়ে দুবাইয়ে স্থায়ী হওয়ার সিদ্ধান্ত নিয়েছেন। তিনি জানিয়েছেন, “পরিবারের নিরাপত্তা এবং মানসিক শান্তিই আমার কাছে সবচেয়ে গুরুত্বপূর্ণ। এই কারণেই আমি ইংল্যান্ড ছেড়ে অন্য দেশে স্থায়ী হওয়ার সিদ্ধান্ত নিয়েছি।”

উল্লেখ্য, ৩২ বছর বয়সী জেমস ভিন্স ইংল্যান্ডের হয়ে ১৩টি টেস্টে ৫৪৮ রান এবং ২৫টি এক দিনের ম্যাচে ৬১৬ রান করেছেন। এছাড়াও তিনি প্রথম শ্রেণির ক্রিকেটে ২১৬টি ম্যাচে ১৩,৩৪০ রান করে নিজেকে প্রতিষ্ঠিত করেছেন। তবে ২০২৩ সালের মার্চ মাসের পর থেকে জাতীয় দলে তিনি জায়গা পাননি।

দেখুন আরও খবর:

The post সইফের পর বাড়িতে আক্রান্ত ক্রিকেটার! বাধ্য হচ্ছেন দেশ ছাড়তে first appeared on KolkataTV.